มีsexหลังประจำเดือนมา(ปจด.ฉันมา7วัน)มีsexกันวันพุธหลังจากที่ปจด.หายแล้ว3วันโดยที่ไม่ได้ป้องกัน(เเต่ว่าหลั่งนอก)แล้วทานยาคุมฉุกเฉิน มีโอกาสท้องไหมคะ
สวัสดีค่ะ หากประจำเดือนมา 7 วัน แล้วหลังประจำเดือนหาย 3 วัน ได้มีมีเพศสัมพันธ์ ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่าน้อยอยู่ค่ะหลังจากทานยาคุมฉุกเฉินไปแล้วประมาณ 1 สัปดาห์ อาจมีเลือดออกจากช่องคลอดได้ หรืออาจไม่มีก็ได้ค่ะ ส่วนประจำเดือน ก็อาจมาช้ากว่าปกติได้ ทั้งนี้ หากกังวล ก็อาจลองตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ค่ะ